Más de 300 personas celebran en Gandia el décimo aniversario de Unisocietat
04 maig 2018

## Más de 300 personas celebran en Gandia el décimo aniversario de Unisocietat04 maig 2018Última actualització: 14 juliol 2025

![](../gestion/img/AO__0287.JPG)  
  

Amb motiu del desé aniversari del Centre Internacional de Gandia de la Universitat de València, hui s'han reunit a la capital de la Safor els alumnes més veterans del programa Unisocietat. Un acte celebrat al Teatre Serrano, que ha estat presidit pel vicerector de Projecció Territorial i Societat, Jorge Hermosilla; l'alcaldessa de Gandia, Diana Morant; i el president de la Diputació de València, Jorge Rodríguez.  
  
Una iniciativa on han participat prop de 300 persones procedents de les 10 seus actuals d'Unisocietat. Una proposta que ha anat consolidant-se amb els anys a la nostra ciutat fins a arribar als 550 matriculats de hui dia.  
  
L'alcaldessa de Gandia, **Diana Morant**, ha donat la benvinguda als assistents i destacat que el programa s'ha convertit en referent i exemple per a la resta de municipis del territori valencià, que ha acabat sent exportat a altres localitats valencianes i per acabar construint la xarxa d'Unisocietats.  
  
"_És un honor per a mi estar hui amb tots vosaltres compartint un moment tan especial com aquest, i més encara quan heu vingut des de diferents municipis valencians: Cullera, Ontinyent, Quart de Poblet, Requena, Eliana, Massamagrell, Paterna, Alzira i Benetússer. Gandia, que hui és amfitriona, us acull amb els braços oberts com a primera Capital Cultural Valenciana de la història". "Com a alcaldessa d'aquesta ciutat crec fermament en la necessitat de conrear valors com la formació continuada durant tota una vida. Qualsevol govern que treballe per aconseguir el millor per a la seua ciutat, ha de centrar una part important dels seus esforços en l'educació i la formació pública, universal i per a totes les edats_" va declarar Diana Morant.  
  
Per la seua banda, el president de la Diputació de València, **Jorge Rodríguez**, ha destacat que "_A més dels encants que té Gandia, la ciutat posseeix l'intangible de fer-te sentir com a casa i per tant, és una seu perfecta per acollir aquest desé aniversari". "Fer-se gran és un aspecte que afecta el cos però no a la ment. Aquest projecte constata el tipus de joventut que tots vosaltres teniu. Les deu seus d'Unimajors apleguen més de 1.500 persones i hui és una jornada per compartir experiències i conéixer una magnífica ciutat com Gandia_".